CELEX: 62021TN0603
Language: fi
Date: 2021-09-14 00:00:00
Title: Asia T-603/21: Kanne 14.9.2021 – WO v. EPPO

20.12.2021   
            
            
               FI
            
            
               Euroopan unionin virallinen lehti
            
            
               C 513/29
            
         
      Kanne 14.9.2021 – WO v. EPPO
      (Asia T-603/21)
      (2021/C 513/44)
      Oikeudenkäyntikieli: englanti
      
         Asianosaiset
      
      
         Kantaja: WO (edustaja: asianajaja V. Vitkovskis)
      
         Vastaaja: Euroopan syyttäjänvirasto (EPPO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan SEUT 270 artiklan perusteella valtuutetun Euroopan syyttäjän tehtävää koskevan kantajan hakemuksen hylkäämisestä tehdyn EPPO:n syyttäjien kollegion perusteettoman ja lainvastaisen päätöksen 028/2021
               
            
                  —
               
               
                  velvoittamaan EPPO:n maksamaan kantajalle korvausta hänen henkilötietojensa suojan loukkaamisesta, epäoikeudenmukaisesta nimitysmenettelystä ja hänen valtuutetun Euroopan syyttäjän tehtävää koskevan hakemuksensa hylkäämisestä tehdystä lainvastaisesta päätöksestä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhdeksään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että riidanalainen päätös perustuu yksinomaan olettamuksiin eikä sitä ole asianmukaisesti perusteltu.
               
            
                  2)
               
               
                  Toinen kanneperuste, joka perustuu siihen, että riidanalainen päätös sisältää fiktiivistä tietoa kantajasta.
               
            
                  3)
               
               
                  Kolmas kanneperuste, joka perustuu siihen, että riidanalainen päätös perustuu lainvastaisesti hankittuihin kantajaa koskeviin tietoihin.
               
            
                  4)
               
               
                  Neljäs kanneperuste, joka perustuu siihen, että EPPO on loukannut kantajan henkilötietoja, mukaan lukien joitakin päätökseen sisältyviä tietoja.
               
            
                  5)
               
               
                  Viides kanneperuste, joka perustuu siihen, että riidanalainen päätös liittyy ja perustuu kurinpitoseuraamukseen, joka kantajalle määrättiin yli 15 vuotta sitten. Euroopan unionissa ei ole oikeusjärjestelmää ja/tai toimea, jonka perusteella hallinnollisia rikkeitä/kurinpitorikkomuksia voitaisiin pitää ratkaisevina 15 vuoden kuluttua.
               
            
                  6)
               
               
                  Kuudes kanneperuste, joka perustuu siihen, ettei mitään kantajan esittämistä väitteistä ole otettu huomioon. Ne on sivuutettu.
               
            
                  7)
               
               
                  Seitsemäs kanneperuste, joka perustuu siihen, että nimitysmenettelyä on rikottu, kun kantajaan on sovellettu lisäkriteerejä ja häntä on arvioitu pidemmältä ajalta muihin nimitettyihin verrattuna. Näin ollen kaikkien nimitettyjen yhdenvertaisen kohtelun periaatetta on loukattu.
               
            
                  8)
               
               
                  Kahdeksas kanneperuste, joka perustuu siihen, että kantajaan on sovellettu oikeustoimea, jota ei ollut olemassa, kun hänen hakemuksena hylättiin.
               
            
                  9)
               
               
                  Yhdeksäs kanneperuste, joka perustuu siihen, että EPPO on loukannut myös jäsenvaltioiden ja EU:n toimielinten vilpittömän yhteistyön periaatetta. Jäsenvaltion, joka nimitti henkilön valtuutetun Euroopan syyttäjän tehtävään, kanta sivuutettiin. EPPO:n väitetään myös epäasianmukaisesti arvioineen uudelleen nimitettyjen henkilöstöjen valintaperusteita.